

**PRIENŲ RAJONO SAVIVALDYBĖS administracijos**

**švietimo IR SPORTO skyrius**

Biudžetinė įstaiga. Laisvės a. 12, LT-59126 Prienai,

tel. (8 319) 61 134, el. p. rimvydas.zailskas@prienai.lt.

Duomenys kaupiami ir saugomi Juridinių asmenų registre, kodas 288742590

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prienų rajono savivaldybės tarybai

**SPRENDIMO „DĖL PRIENŲ RAJONO SAVIVALDYBĖS TARYBOS 2015 M. SPALIO 8 D. SPRENDIMO NR. T3-187 „DĖL PRIENŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO 2015 METAIS TVARKOS APRAŠO PATVIRTINIMO“ IR 2018 M. SPALIO 25 D. SPRENDIMO NR. T3-244 „DĖL PRIENŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PRIPAŽINIMO NETEKUSIAIS GALIOS“ PROJEKTO AIŠKINAMASIS RAŠTAS**

2022-02-09

**Sprendimo projekto tikslas:**

Įgyvendinti Lietuvos Respublikos švietimo įstatymo nuostatas.

**Uždaviniai:**

Pripažinti netekusiais galios:

1. Prienų rajono savivaldybės tarybos 2015 m. spalio 8 d. sprendimą Nr. T3-187 „Dėl Prienų rajono savivaldybės neformaliojo vaikų švietimo lėšų skyrimo ir naudojimo 2015 metais tvarkos aprašo patvirtinimo“;

2. Prienų rajono savivaldybės tarybos 2018 m. spalio 25 d. sprendimą Nr. T3-244 „Dėl Prienų rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“.

**Siūlomos teisinio reguliavimo nuostatos:**

Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ patvirtinto Neformaliojo vaikų švietimo programų finansavimo ir administravimo tvarkos aprašo 3 punkte nustatyta, kad nuo 2022 m. kovo 1 d. skiriant lėšas neformaliojo vaikų švietimo programoms finansuoti turi būti vadovaujamasi šiuo nauju aprašu ir savivaldybės administracijos direktoriaus patvirtintais teisės aktais. Atsižvelgiant į tai, turi būti priimtas sprendimas dėl Prienų rajono savivaldybės tarybos 2015 m. spalio 8 d. sprendimo Nr. T3-187 „Dėl Prienų rajono savivaldybės neformaliojo vaikų švietimo lėšų skyrimo ir naudojimo 2015 metais tvarkos aprašo patvirtinimo“ ir 2018 m. spalio 25 d. sprendimo Nr. T3-244 „Dėl Prienų rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pripažinimo netekusiais galios.

Lietuvos Respublikos vietos savivaldos įstatymo 18 straipsnio 1 dalis Prienų rajono savivaldybės tarybai suteikia teisę priimti tokį sprendimą.

**Laukiami rezultatai:**

Priėmus šį sprendimą, nuo 2022 m. kovo 1 d. Prienų rajono savivaldybės neformaliojo vaikų švietimo programos bus finansuojamos ir administruojamos vadovaujantis Lietuvos Respublikos švietimo, mokslo ir sporto ministro patvirtintu Neformaliojo vaikų švietimo programų finansavimo ir administravimo tvarkos aprašu.

**Lėšų poreikis ir šaltiniai:**

Papildomų lėšų nereikės.

**Kiti sprendimui priimti reikalingi pagrindimai, skaičiavimai ar paaiškinimai:**

Nėra.

**Lyginamasis variantas**: nepridedamas.

Skyriaus vedėjas Rimvydas Zailskas